Referat FAU 04.04.24

Til stede: Helene, Henriette, Vilde og Marianne

Fraværende: Madelen.

1 Generell informasjon fra skolen v/Maria

* Mobilhotellet er tatt i bruk på storskolen, de jobber med å få gode rutiner.
* Det pågår arbeid med ansettelseskabalen.
* Mange av de ansatte har nå gjennomført førstehjelpskurs, resten skal gjøre det etter sommeren.
* 7.klasse drar på klassetur, da de har fått tilbud om å sitte på gratis med buss sammen med Granly til Oslo og Teknisk museum.
* Bygdekvinnenen kommer for å lage lunsj til alle eleven tirsdag 9. april.
* Forfatterbesøk 3. mai.

Ellers har det vært en fin og rolig tid med mange hyggelige aktiviteter rundt påske.

2 Behandle saker som skal opp på SU-møte

Utsettes til møte 10.04.

3 17. mai på bygdehuset eller ny skole?

Drøfte: Elevrådet er lunkne. Etter min (Helene) oppfatning trenger saken mer modning enn hva vi rekker før årets feiring. Det er ungene vi gjennomfører denne endringen for, det er også argumentet vi bruker til resten av bygda – det er derfor viktig at vi faktisk har med barna på laget.

Det kan være vanskelig for barna å se for seg hvordan en feiring på skolen kan se ut – vi må derfor legge en strategi for videre fremdrift og holde andre parter oppdatert på det vi kommer frem til (velforeningen m.fl.)

**Vi velger å legge flyttingen på is i år, så vi får en bedre prosess med elevrådet gjennom hele neste skoleår.**

4 Gratisprinsipp 17. mai

* Madelen informerer festkomiteen om antall kaker (15) og ordner så alle får et gavekort fra spar på 100 kr til å handle ingredienser.
* Marianne ordner bonger.

5 Kalle inn varamedlem

Boris er nødt til å trekke seg som styremedlem i FAU, men beholder sine kassereroppgaver ut sesongen. Skal vi kalle inn et varamedlem eller er det tilstrekkelig med resterende styremedlemmer ut skoleåret?

**Vi konkluderer med at vi allerede har nok styremedlemmer og kaller ikke inn varamedlem for de to siste månedene av skoleåret.**

6Disko og filmkveld

* Torsdag 18. april.
* Henriette handler brus, popcorn, beger, kaffe og kopper.
* Madelen tar med kaffetrakter.
* Marianne skaffer nøkkelkort fra Maria.
* Vi møtes senest 16.30 for å sette opp lys, fylle beger osv.
* Helene sende invitasjonen til Maria som deler via Visma.

Hei, alle foreldre med barn i 1. – 3. klasse. FAU inviterer til disko i gymsalen torsdag den 18. april klokka 17-18. Det serveres popcorn til barna. Ta med egen drikkeflaske til barna. Det vil være noen voksne til stede, men vi trenger flere. Hyggelig om foreldrene vil bli igjen og ta en kaffekopp. Vi tar imot barna ved inngangen på kortsiden mot kaldhallen. Vi gleder oss til å se dere. Hilsen FAU Fagerheim skole.

Hei, alle foreldre med barn i 4. – 7. klasse. FAU inviterer til filmkveld i amfiet på skolen torsdag den 18. april fra klokka 18 til ca. klokka 20 (når filmen er ferdig). Det serveres brus og popcorn. Vi gleder oss til å se dere. Hilsen FAU Fagerheim skole.

7 Leseglede – status?

Reidar Kjelsen. Kommer til skolen og holder 2 foredrag fredag 3. mai klokka 09.45 og 11.20. Han tar kr 6 300, pluss cirka kr 2 000 for tog fra Oslo og kost etter statens satser. Maria henter han på togstasjonen og har alt under kontroll.

8 Ny møtedato

Onsdag 10.04 på teams.